CELEX: C2005/271/08
Language: et
Date: 2005-10-29 00:00:00
Title: Euroopa Kohtu (suurkoda) 5. juuli 2005. aasta otsus kohtuasjas C-376/03 (Gerechtsof's Hertogenbosch'i eelotsusetaotlus): D versus Inspecteur van de Belastingdienst/Particulieren/Ondernemingen buitenland te Heerlen (Maksuõigus — Kapitalimaks — Õigus teha mahaarvamisi maksustatavast summast — Residentide ja mitteresidentide erinev kohtlemine — Topeltmaksustamise vältimise leping)

29.10.2005   
            
            
               ET
            
            
               Euroopa Liidu Teataja
            
            
               C 271/4
            
         
      EUROOPA KOHTU
   
   (suurkoda)
   5. juuli 2005. aasta otsus
   kohtuasjas C-376/03 (Gerechtsof's Hertogenbosch'i eelotsusetaotlus): D versus Inspecteur van de Belastingdienst/Particulieren/Ondernemingen buitenland te Heerlen (1)
   
   (Maksuõigus - Kapitalimaks - Õigus teha mahaarvamisi maksustatavast summast - Residentide ja mitteresidentide erinev kohtlemine - Topeltmaksustamise vältimise leping)
   (2005/C 271/08)
   Kohtumenetluse keel: hollandi
   Kohtuasjas C-376/03, mille esemeks on Euroopa Kohtule EÜ artikli 234 alusel Gerechtsof's Hertogenbosch'i (Madalmaad) 24. juuli 2003. aasta otsusega esitatud eelotsusetaotlus, mis saabus Euroopa Kohtusse 8. septembril 2003, menetluses D v. Inspecteur van de Belastingdienst/Particulieren/Ondernemingen buitenland te Heerlen, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans, A. Rosas ja A. Borg Barthet, kohtunikud J.-P. Puissochet, R. Schintgen, N. Colneric, S. von Bahr (ettekandja), M. Ilešič, J. Malenovský, J. Klučka ja U. Lõhmus, kohtujurist D. Ruiz-Jarabo Colomer, kohtusekretär vanemametnik M.-F. Contet, 5. juulil 2005 otsuse, mille resolutiivosa on järgmine:
   
               1.
            
            
               EÜ artiklitega 56 ja 58 ei ole vastuolus regulatsioon, mille kohaselt liikmesriik keeldub mitteresidendist maksukohustuslastele, kelle vara põhiline osa asub liikmesriigis, kus nad on residendid, maksustatavast summast mahaarvamiste tegemisest, mida ta võimaldab residentidest maksukohustuslastele.
            
         
               2.
            
            
               Asjaoludel, mis esinesid põhikohtuasjas, ei ole kahepoolse topeltmaksustamise vältimise lepingus sätestatud regulatsiooni, nagu see on vaatluse all põhikohtuasjas, kohaldamata jätmine liikmesriigi residendile, kes ei ole nimetatud lepingu pooleks, EÜ artiklitega 56 ja 58 vastuolus.
            
         
      (1)  ELT C 289, 29.11.2003.